KOMMISSIONENS FORORDNING (EF) Nr. 293/98 af 4. februar 1998 om fastsættelse af de udløsende begivenheder i sektorerne frugt og grøntsager og produkter forarbejdet på basis af frugt og grøntsager, i en del af sektoren levende planter og blomsterdyrkningens produkter samt for visse produkter, der er opregnet i bilag II til EF-traktaten, og om ophævelse af forordning (EF) nr. 1445/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 6, stk. 2, og

ud fra følgende betragtninger:

Ved forordning (EØF) nr. 3813/92 blev der indført en ny agromonetær ordning fra den 1. januar 1993; i forbindelse med denne ordning er der ved Kommissionens forordning (EØF) nr. 1068/93 af 30. april 1993 om fastsættelse og anvendelse af omregningskurserne i landbrugssektoren (3), senest ændret ved forordning (EF) nr. 1482/96 (4), fastsat udløsende begivenheder for de landbrugsomregningskurser, der gælder efter de overgangsforanstaltninger, som er omhandlet i artikel 1 i Kommissionens forordning (EØF) nr. 3820/92 (5), uden at dette dog foregriber de præciseringer eller undtagelser, der i givet fald på grundlag af de i artikel 6 i forordning (EØF) nr. 3813/92 anførte kriterier måtte blive fastsat for de berørte sektorer; det vil derfor være hensigtsmæssigt i en enkelt forordning at fastsætte og gruppere de udløsende begivenheder for de landbrugsomregningskurser, der efter de i artikel 1 i forordning (EØF) nr. 3820/92 omhandlede overgangsforanstaltninger gælder i sektorerne frugt og grøntsager og produkter forarbejdet på basis af frugt og grøntsager og, for så vidt angår visse former for støtte, i sektoren levende planter og blomsterdyrkningens produkter;

der er fastsat nye fælles markedsordninger ved Rådets forordning (EF) nr. 2200/96 (6), senest ændret ved Kommissionens forordning (EF) nr. 2520/97 (7), for så vidt angår sektoren for frugt og grøntsager, og ved Rådets forordning (EF) nr. 2201/96 (8), ændret ved forordning(EF) nr. 2199/97 (9), for så vidt angår sektoren for forarbejdede frugter og grøntsager; de ved Kommissionens forordning (EØF) nr. 1445/93 (10), senest ændret ved forordning (EF) nr. 3434/93 (11), fastsatte udløsende begivenheder bør tilpasses til denne nye situation, og forordning (EØF) nr. 1445/93 bør ophæves;

i bilag I og II til Kommissionens forordning (EF) nr. 412/97 af 3. marts 1997 om fastsættelse af gennemførelsesbestemmelser til Rådets forordning (EF) nr. 2200/96 for så vidt angår anerkendelse af producentorganisationer (12), senest ændret ved forordning (EF) nr. 1493/97 (13), fastsættes de mindstemængder af den markedsegnede produktion, jf. artikel 11, stk. 2, litra a), i forordning (EF) nr. 2200/96, der kræves af anerkendte producentorganisationer; der er tale om årlige mængder; endvidere bør den udløsende begivenhed for landbrugsomregningskursen for disse mængder i henhold til artikel 6, stk. 2, i forordning (EØF) nr. 3813/92 fastsættes til den 1. januar i det år, disse mængder vedrører;

i artikel 15, stk. 3, i forordning (EF) nr. 2200/96 fastsættes de betingelser, hvorunder medlemsstaterne kan fastsætte et loft for tillægget til den EF-tilbagekøbsgodtgørelse, der udbetales gennem driftsfondene; der bør på landbrugsomregningskursen for dette loft anvendes den udløsende begivenhed, der gælder for den medvirkende tilbagekøbsgodtgørelse;

for at den finansielle fællesskabsstøtte, jf. artikel 15, stk. 1, i forordning (EF) nr. 2200/96, kan fastsættes, er det nødvendigt, at følgende angives i ecu; værdien af producentorganisationernes markedsegnede produktion, driftsfondenes overslag, de faktiske finansielle bidrag til driftsfondene fra producentorganisationernes medlemmer samt udgifter i forbindelse med driftsprogrammerne, jf. artikel 7 og 9 i Kommissionens forordning (EF) nr. 411/97 af 3. marts 1997 om gennemførelsesbestemmelser til Rådets forordning (EF) nr. 2200/96, for så vidt angår driftsprogrammer,

driftsfonde og finansiel fællesskabsstøtte (14), senest ændret ved forordning (EF) nr. 1501/97 (15); der er tale om årlige beløb; endvidere bør den udløsende begivenhed for landbrugsomregningskursen for disse beløb i henhold til artikel 6, stk. 2, i forordning (EØF) nr. 3813/92 fastsættes til den 1. januar i det år, disse beløb vedrører;

i artikel 10, stk. 1, fjerde led, i forordning (EØF) nr. 1068/93 er det fastsat, at den udløsende begivenhed for landbrugsomregningskursen ved tilbagekøb af frugt og grøntsager er den første dag i den måned, hvor tilbagekøbet finder sted; denne bestemmelse bør ikke alene gælde for tilbagekøb efter artikel 23, stk. 1, i forordning (EF) nr. 2200/96, men den bør også, fordi der er tale om tilknyttede eller tilsvarende transaktioner, gælde for de maksimumsbeløb for sorterings- og emballeringsomkostninger for gratis uddelte æbler og citrusfrugter, der i henhold til artikel 30, stk. 6, i forordning (EF) nr. 2200/96 finansieres på betingelserne i artikel 16 i Kommissionens forordning (EF) nr. 659/97 af 16. april 1997 om gennemførelsesbestemmelser til Rådets forordning (EF) nr. 2200/96 for så vidt angår interventionsordningen for frugt og grøntsager (16), ændret ved forordning (EF) nr. 1946/97 (17), samt for den faste støtte til emballering af visse tilbagekøbte og gratis uddelte produkter, der for produktionsåret 1997/98 er fastsat i artikel 15a i samme forordning (EF) nr. 659/97; bestemmelserne i artikel 10, stk. 2, i forordning (EØF) nr. 1068/93 kan finde anvendelse for den støtte til transportomkostninger for gratis uddelte frugter og grøntsager, der i medfør af artikel 30, stk. 6, i forordning (EF) nr. 2200/96 er fastsat i artikel 15 i forordning (EF) nr. 659/97;

det er i artikel 2, stk. 3, i Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager (18), senest ændret ved forordning (EF) nr. 2375/96 (19), fastsat, at et element på 0,7245 ECU pr. 100 kg trækkes fra de noteringer, der konstateres efter bestemmelserne i stk. 2 i samme artikel, når disse noteringer konstateres i engros/detailleddet; i dette tilfælde bør bestemmelserne i artikel 12, stk. 2, i forordning (EØF) nr. 1068/93 finde tilsvarende anvendelse;

bestemmelserne i artikel 7 og i artikel 12, stk. 2, i forordning (EØF) nr. 1068/93 anvendes til at beregne den faste importværdi, der omhandles i artikel 4, stk. 1, i forordning (EF) nr. 3223/94;

det er med henblik på gennemførelsen af artikel 5, stk. 1, litra a), i forordning (EF) nr. 3223/94 (»fakturametoden«), nødvendigt at angive indgangsprisen på det pågældende parti i ecu; dette skal ske i overensstemmelse med artikel 4 i forordning (EØF) nr. 1068/93 og med artikel 18 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (20), senest ændret ved forordning (EF) nr. 82/97 (21); der skal analogt med artikel 9 i forordning (EØF) nr. 1068/93 anvendes de kurser, der var gældende den dag, toldangivelsen blev antaget;

den eksportrestitution, der er fastsat i artikel 35 i forordning (EF) nr. 2200/96, indgår i den ordning for samhandelen med tredjelande, der blev indført ved afsnit V i nævnte forordning; artikel 9 i forordning (EØF) nr. 1068/93 gælder derfor for den;

der kan ifølge artikel 55 i forordning (EF) nr. 2200/96 ydes støtte til hasselnøddesektoren; gennemførelsesbestemmelserne for denne støtte, der blev vedtaget ved Kommissionens forordning (EF) nr. 1474/97 (22), fastsætter, at støtten ydes til producentorganisationerne for de produkter, disse overtager; i betragtning af det meget store antal producenter bør den udløsende begivenhed for landbrugsomregningskursen, som skal gælde for denne støtte, i henhold til artikel 6, stk. 2, i forordning (EØF) nr. 3813/92 og uanset landbrugsomregningskursen, som skal gælde for denne støtte, i henhold til artikel 6, stk. 2, i forordning (EØF) nr. 3813/92 og uanset artikel 10, stk. 2, i forordning (EØF) nr. 1068/93 fastsættes til den første dag i den måned, hvor den pågældende producentorganisation overtager produkterne;

der er i artikel 2, stk. 1, i forordning (EF) nr. 2201/96 fastsat en ordning med produktionsstøtte for visse produkter, som er fremstillet af frugt og grøntsager; der kan under denne ordning ydes støtte til forarbejdningsvirksomheder, som har betalt producenten en minimumspris; i betragtning af det meget store antal erhvervsdrivende forarbejdningsvirksomheder og producenter bør den udløsende begivenhed for den landbrugsomregningskurs, som skal gælde for denne støtte, i henhold til artikel 6, stk. 2, i forordning (EØF) nr. 3813/92 og uanset artikel 10, stk. 2, i forordning (EØF) nr. 1068/93 i så tilfælde fastsættes til den første dag i den måned, hvor forarbejdningsvirksomheden overtager produkterne;

ved Rådets forordning (EØF) nr. 525/77 af 14. marts 1977 om indførelse af en produktionsstøtteordning for ananaskonserves (23), senest ændret ved forordning (EØF) nr. 1699/85 (24), indføres en ordning for støtte til forarbejdningsvirksomheder, der har betalt ananasproducenten en minimumspris; da der høstes to gange om året, bør den udløsende begivenhed, der skal gælde for hver høst, fastsættes til begyndelsen af den pågældende høst;

artikel 7 i forordning (EF) nr. 2201/96 fastsætter en støtte til dyrkning af visse druesorter bestemt til produktion af tørrede druer; støttebeløbet er fastsat pr. hektar; bestemmelserne i artikel 11, stk. 1, i forordning (EØF) nr. 1068/93 bør anvendes for dette beløb;

bestemmelserne i artikel 10, stk. 1, i forordning (EØF) nr. 1068/93 bør anvendes for sultanas og korender samt tørrede figner, jf. artikel 9 i forordning (EF) nr. 2201/96, og specielt for den opkøbspris, der omhandles i stk. 2, og på den oplagringsstøtte, der omhandles i stk. 4 i nævnte artikel 9;

det beløb i ecu, der findes i artikel 7, stk. 2, i Kommissionens forordning (EØF) nr. 627/85 af 12. marts 1985 om oplagringsstøtte og udligningsbeløb for uforarbejdede tørrede druer og figner (25), senest ændret ved forordning (EF) nr. 1922/95 (26), udgør restværdien af lagrene af figner og tørrede druer, som fandtes på det tidspunkt, hvor den fysiske lageropgørelse fandt sted, jf. stk. 1 i nævnte artikel 7; denne dato bør derfor være den udløsende begivenhed for den landbrugsomregningskurs, der skal gælde for dette beløb;

bestemmelserne i artikel 10, stk. 1, i forordning (EØF) nr. 1068/93 kan anvendes for salgspriserne på uforarbejdede tørrede druer og figner, som oplagringsorganerne ligger inde med, idet disse priser er fastsat forud i ecu i henhold til artikel 9, stk. 7, i forordning (EF) nr. 2201/96;

reglerne for salg ved licitation, jf. artikel 9, stk. 7, i forordning (EF) nr. 2201/96, af uforarbejdede tørrede druer og figner, som oplagringsorganerne ligger inde med, blev fastsat ved Kommissionens forordning (EØF) nr. 626/85 (27), senest ændret ved forordning (EØF) nr. 1437/97 (28); ifølge artikel 13, stk. 2, litra c), i nævnte forordning (EØF) nr. 626/85 skal buddene udtrykkes i valutaen i den medlemsstat, hvis oplagringsorgan afholder licitationen; ifølge artikel 15 i samme forordning skal der eventuelt fastsættes minimumssalgspriser på grundlag af de modtagne bud; der bør gælde samme landbrugsomregningskurs for såvel buddene som minimumspriserne; uanset artikel 10, stk. 1, i forordning (EØF) nr. 1068/93 bør den udløsende begivenhed for denne kurs være den sidste dag i fristen for indgivelse af bud, således som denne frist er fastsat i henhold til artikel 12 i forordning (EØF) nr. 626/85;

bestemmelserne i artikel 12, stk. 4, andet led, i forordning (EØF) nr. 1068/93 bør anvendes for de sikkerheder, der omhandles i artikel 9, stk. 3, andet afsnit og i artikel 9, stk. 7, andet afsnit, i forordning (EF) nr. 2201/96;

ifølge artikel 10, stk. 3, i forordning (EF) nr. 2201/96 kan der ydes en midlertidig fast støtte angivet i ECU/hektar til forarbejdning af asparges; ifølge gennemførelsesbestemmelserne for denne støtte, der blev fastsat ved Kommissionens forordning (EF) nr. 956/97 (29), kan den ydes i årene 1997, 1998 og 1999; artikel 11, stk. 1, i forordning (EØF) nr. 1068/93 anvendes for denne støtte; i henhold til artikel 4, stk. 2, i forordning (EF) nr. 659/97 strækker produktionsåret for asparges sig fra 1. januar til 31. december;

den minimumsimportpris for tørrede druer og visse forarbejdede kirsebær og den udligningsafgift, der er fastsat i artikel 13 i forordning (EF) nr. 2201/96, eksportrestitution, der er fastsat i artikel 16 i samme forordning, og endelig den eksportafgift for visse produkter med tilsætning af sukker, der er fastsat i artikel 20 i samme forordning, indgår i den ordning for samhandel med tredjelande, der er indført ved afsnit II i nævnte forordning; artikel 9 i forordning (EØF) nr. 1068/93 gælder dermed herfor;

ved Rådets forordning (EF) nr. 2202/96 (30) blev der indført en støtteordning for producenter af visse citrusfrugter; ifølge denne ordning kan der ydes støtte til producentorganisationer for de mængder af citroner, grapefrugter, appelsiner, mandariner, klementiner og satsumas, der leveres til forarbejdning inden for rammerne af kontrakter; i betragtning af det meget store antal erhvervsdrivende, forarbejdningsvirksomheder og producenter bør den udløsende begivenhed for landbrugsomregningskursen, som skal gælde for denne støtte, i henhold til artikel 6, stk. 2, i forordning (EØF) nr. 3813/92 og uanset artikel 10, stk. 2, i forordning (EØF) nr. 1068/93, i så tilfælde fastsættes til den første dag i den måned, hvor forarbejdningsvirksomheden overtager produkterne; denne dag er dagen for leveringen til forarbejdningsvirksomheden, jf. bestemmelserne i artikel 10, stk. 2, i Kommissionens forordning (EF) nr. 1169/97 (31), der fastsætter gennemførelsesbestemmelser til forordning (EF) nr. 2202/96.

der var i afsnit IIa i Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (32), senest ændret ved Kommissionens forordning (EF) nr. 1363/95 (33), fastsat særlige foranstaltninger for nødder og johannesbrød; forordning (EØF) nr. 1035/72 blev ophævet ved forordning (EF) nr. 2200/96;det er imidlertid i artikel 53 i nævnte forordning (EF) nr. 2200/96 fastsat, at de rettigheder, som producentorganisationerne har erhvervet i henhold til nævnte afsnit IIa, består, indtil de udløber; i henhold til artikel 19 i Kommissionens forordning (EØF) nr. 2159/89 af 18. juli 1989 om fastsættelse af gennemførelsesbestemmelser til de særlige foranstaltninger for nødder og johannesbrød, der er fastsat i afsnit IIa i forordning (EØF) nr. 1035/72 (34), senest ændret ved forordning (EF) nr. 1363/95, udbetales den støtte til forbedring af kvaliteten og markedsføringen inden for sektoren for nødder og johannesbrød, der er fastsat i artikel 14d, stk. 2, i forordning (EØF) nr. 1035/72, ved udgangen af hver årlig referenceperiode; i henhold til artikel 11, stk. 2, i forordning (EØF) nr. 1068/93 bør den 1. januar i hver årlig referenceperiode fastsættes som den udløsende begivenhed for den landbrugsomregningskurs, som skal gælde for det maksimumsbeløb for støtten, der er fastsat i artikel 2 i Rådets forordning (EØF) nr. 790/89 (35), senest ændret ved forordning (EF) nr. 1825/97 (36);

i henhold til artikel 2, stk. 2, i Rådets forordning (EØF) nr. 1991/92 af 13. juli 1992 om særforanstaltninger for hindbær bestemt til forarbejdning (37), senest ændret ved forordning (EF) nr. 1363/95, kan der ydes støtte til producentorganisationer; denne støtte beregnes i henhold til nævnte artikels stk. 3 på basis af producentorganisationens produktion i det første produktionsår, der følger efter datoen for den specifikke godkendelse; derfor bør den første dag i nævnte produktionsår fastsættes som den udløsende begivenhed for den landbrugsomregningskurs, der skal gælde for denne støtte;

ifølge artikel 6, stk. 3, i forordning (EØF) nr. 1991/92 kan der ydes støtte til producentorganisationerne til gennemførelse af et program til forbedring af konkurrenceevnen for sektoren for industrihindbær, og der fastsættes et maksimumsbeløb pr. hektar pr. år; derfor bør den udløsende begivenhed for den landbrugsomregningskurs, som hvert år skal gælde for dette beløb, være begyndelsen af det pågældende produktionsår;

der er indført særlige foranstaltninger for visse landbrugsprodukter til fordel for de oversøiske franske departementer (OD) ved Rådets forordning (EØF) nr. 3763/91 (38), senest ændret ved forordning (EF) nr. 2598/95 (39); der er fastsat gennemførelsesbestemmelser for en del af disse foranstaltninger ved forordning (EF) nr. 489/97 (40);

der kan i henhold til artikel 13 i forordning (EØF) nr. 3763/91 ydes støtte til frugter, grøntsager, blomster og levende planter henhørende under kapitel 6, 7 og 8 i den kombinerede nomenklatur, undtagen til bananer bortset fra pisang, støtte til peber og krydderier henhørende under KN-kode 0904 samt støtte til krydderier henhørende under KN-kode 0910, som udelukkende er bestemt til at forsyne OD-markedet; ydelsen af denne støtte er betinget af, at der indgås leveringskontrakter mellem bestemte producenter og erhvervsdrivende; støtten ydes pr. produktmængde leveret under nævnte kontrakter; i betragtning af det meget store antal erhvervsdrivende og producenter bør den udløsende begivenhed for landbrugsomregningskursen i så tilfælde i henhold til artikel 6, stk. 2, i forordning (EØF) nr. 3813/92 og uanset artikel 10, stk. 2, i forordning (EØF) nr. 1068/93 fastsættes til den første dag i den måned, hvor producenten foretager leveringen, således som det fremgår af de bilag, som omhandles i artikel 10, stk. 2, i forordning (EF) nr. 489/97;

der kan i henhold til artikel 13, stk. 2, i forordning (EØF) nr. 3763/91 ydes støtte for produktion af grøn vanille bestemt til fremstilling af tørret vanille (sort) eller vanilleresinoider; denne støtte ydes pr. produktmængde; i medfør af artikel 6 i forordning (EF) nr. 489/97 udbetales denne støtte til producenterne via godkendte forarbejdningsvirksomheder; ved analogi bør denne støtte have ovennævnte behandling, som gælder for den produktionsstøtte, der er fastsat i artikel 2, stk. 1, i forordning (EF) nr. 2201/96;

der kan i henhold til artikel 13, stk. 3, i forordning (EØF) nr. 3763/91 ydes støtte for produktionen af flygtige vegetabilske olier af geranium og vetiverrod; denne støtte ydes pr. produktmængde; i medfør af artikel 7 i forordning (EF) nr. 489/97 udbetales denne støtte til producenterne via godkendte lokale organer for indsamling og markedsføring; ved analogi bør denne støtte have ovennævnte behandling, som gælder for den produktionsstøtte, der er fastsat i artikel 2, stk. 1, i forordning (EF) nr. 2201/96;

der er i artikel 15, stk. 1, i forordning (EØF) nr. 3763/91 fastsat en støtte for markedsføring af visse landbrugsprodukter, som høstes i OD; støttebeløbet er på 10 % af værdien af produktionsmængden, leveret til bestemmelsessted; dette bestemmelsessted kan ligge såvel i Fællesskabet som i tredjelande, og produkternes værdi kan angives i et tredjelands nationale valuta; det økonomiske formål for den transaktion, der er berørt af støtten, er nået, når køberen har overtaget produktet; derfor bør den udløsende begivenhed for den landbrugsomregningskurs, som skal gælde for denne støtte, være den første overtagelsesdag; det bør præciseres, at hvis artikel 4 i forordning (EØF) nr. 1068/93 anvendes, benyttes den omregningskurs, der gælder selv samme dag;

der er indført særlige foranstaltninger for visse landbrugsprodukter til fordel for Azorerne og Madeira ved Rådets forordning (EØF) nr. 1600/92 (41), senest ændret ved forordning (EF) nr. 2348/96 (42); der er fastsat gennemførelsesbestemmelser for disse foranstaltninger ved Kommissionens forordning (EØF) nr. 2311/92 (43), ændret ved forordning (EØF) nr. 1445/93, for frugt, grøntsager, blomster og te, ved Kommissionens forordning (EØF) nr. 2999/92 (44), senest ændret ved forordning (EF) nr. 2381/97 (45), for forarbejdede frugter og grøntsager, ved Kommissionens forordning (EØF) nr. 3518/92 (46), ændret ved forordning (EØF) nr. 1445/93, for produktionen af ananas og ved Kommissionens forordning (EØF) nr. 1696/92 (47), senest ændret ved forordning (EØF) nr. 2596/93 (48), for forsyningsordningen;

den udløsende begivenhed for den landbrugsomregningskurs, som skal gælde for den støtte til forsyningen af Madeira med forarbejdede frugt- og grøntsagsprodukter, der i henhold til artikel 3, stk. 2, i forordning (EØF) nr. 1600/92 er fastsat ved artikel 2 i forordning (EØF) nr. 2999/92, er bestemt ved artikel 4, stk. 9, i forordning (EØF) nr. 1696/92; denne støtte er imidlertid betinget af en sikkerhedsstillelse; størrelsen af denne sikkerhed er fastsat i ecu i artikel 5, stk. 1, i forordning (EØF) nr. 2999/92; det er hensigtsmæssigt at fastsætte, at den udløsende begivenhed i dette tilfælde er den dag, hvor ansøgningen om støttelicensen indgives;

der er i artikel 11 i forordning (EØF) nr. 1600/92 fastsat en støtte til gennemførelsen af initiativprogrammer, og det maksimale støttebeløb er fastsat i ecu; denne støtte udbetales hvert år; gennemførelsesbestemmelserne for denne støtte, jf. forordning, (EØF) nr. 2311/92, fastsætter bl.a., at støtteansøgningerne skal forelægges hvert år inden en dato, som den pågældende medlemsstats kompetente myndigheder bestemmer; derfor bør den udløsende begivenhed for den landbrugsomregningskurs, som skal gælde for dette støttebeløb, hvert år være den 1. januar i det år, hvor initiativprogrammet gennemføres;

der er i artikel 12, stk. 1, i forordning (EØF) nr. 1600/92 fastsat en støtte til markedsføring af visse tropiske produkter, som er høstet på Azorerne og Madeira; denne støtte bør behandles på samme måde som den tilsvarende støtte, der ydes i OD;

bestemmelserne i artikel 12, stk. 1, i forordning (EØF) nr. 1068/93 bør anvendes til at bestemme den udløsende begivenhed for den landbrugsomregningskurs, som skal gælde for det EF-bidrag til finansieringen af en økonomisk analyse af sektoren for forarbejdede frugter og grøntsager, der er fastsat i artikel 13, stk. 1, i forordning (EØF) nr. 1600/92;

der er i artikel 30 i forordning (EØF) nr. 1600/92 fastsat en støtte til produktionen af ananas, og støttebeløbet er angivet i ecu; gennemførelsesbestemmelserne herfor, som findes i forordning (EØF) nr. 3518/92, fastsætter, at der ansøges om den pågældende støtte for hver af de to høstperioder, der er defineret i artikel 1 i nævnte forordning (EØF) nr. 3518/92; derfor bør den udløsende begivenhed for den landbrugsomregningskurs, som skal gælde for denne støtte, fastsættes til begyndelsen af den pågældende høstperiode;

der er indført særlige foranstaltninger for visse landbrugsprodukter til fordel for De Kanariske Øer ved Rådets forordning (EØF) nr. 1601/92 (49), senest ændret ved forordning (EF) nr. 2348/96; der er fastsat gennemførelsesbestemmelser for disse foranstaltninger ved Kommissionens forordning (EØF) nr. 2173/92 (50), ændret ved forordning (EF) nr. 1363/95, for frugt, grøntsager, planter og blomster, ved Kommissionens forordning (EF) nr. 3010/94 (51), senest ændret ved forordning (EF) nr. 1249/97 (52), for forarbejdede frugter og grøntsager, ved Kommissionens forordning (EF) nr. 2790/94 (53), senest ændret ved forordning (EF) nr. 2883/94 (54), for forsyningsordningen;

der er i artikel 15 i forordning (EØF) nr. 1601/92 fastsat en støtte til gennemførelsen af initiativprogrammer, og det maksimale støttebeløb er fastsat i ecu; denne støtte udbetales hvert år; gennemførelsesbestemmelserne for denne støtte, der er fastsat ved forordning (EØF) nr. 2173/92, fastsætter bl.a., at støtteansøgningerne skal forelægges hvert år inden en dato, som den pågældende medlemsstats kompetente myndigheder bestemmer; derfor bør den udløsende begivenhed for den landbrugsomregningskurs, som skal gælde for dette støttebeløb, hvert år være den 1. januar i det år, hvor initiativprogrammet gennemføres;

der er i artikel 16, stk. 1, i forordning (EØF) nr. 1601/92 fastsat en støtte til markedsføring af visse tropiske produkter, som er høstet på De Kanariske Øer; denne støtte bør behandles på samme måde som den tilsvarende støtte, der ydes i OD;

bestemmelserne i artikel 12, stk. 1, i forordning (EØF) nr. 1068/93 bør anvendes til at bestemme den udløsende begivenhed for den landbrugsomregningskurs, som skal gælde for det EF-bidrag til finansieringen af en økonomisk analyse af sektoren for forarbejdede frugter og grøntsager, der er fastsat i artikel 17, stk. 1, i forordning (EØF) nr. 1601/92;

ved artikel 1 i Rådets forordning (EF) nr. 2200/97 (55) indførtes der en præmie for rydning af æbletræer, pæretræer, ferskentræer og nektarintræer; gennemførelsesbestemmelserne til denne foranstaltning blev fastsat ved Kommissionens forordning (EF) nr. 2467/97 (56); derfor bør bestemmelserne i artikel 11, stk. 2, i forordning (EØF) nr. 1068/93 anvendes herfor;

de i denne forordning fastsatte foranstaltninger er i overensstemmelse med fælles udtalelse fra Forvaltningskomitéen for Friske Frugter og Grøntsager, Forvaltningskomitéen for Forarbejdede Frugter og Grøntsager og Forvaltningskomitéen for Levende Planter og Blomsterdyrkningens Produkter -

UDSTEDT FØLGENDE FORORDNING:

AFSNIT I

FRISKE FRUGTER OG GRØNTSAGER

Artikel 1

(Producentorganisationer)

De mindstemængder af den markedsegnede produktion, der er fastsat i bilag I og II til forordning (EF) nr. 412/97, omregnes til ecu ved anvendelse af den landbrugsomregningskurs, der var gældende den 1. januar i det år, mængderne vedrører.

Artikel 2

(Driftsfonde)

1. Med henblik på anvendelsen af artikel 15, stk. 3, andet afsnit, i forordning (EF) nr. 2200/96 er omregningskursen for de maksimale tilbagekøbspriser, der skal anvendes for produktionsåret 1995/96, den landbrugsomregningskurs, der gælder for den pågældende EF-tilbagekøbsgodtgørelse.

2. Den landbrugsomregningskurs, der anvendes til beregning af driftsfondens overslag, jf. artikel 7, stk. 1, andet afsnit i forordning (EF) nr. 411/97, samt til beregning af det overslag over loftet, der omhandles i samme forordnings artikel 7, stk. 5, er den landbrugsomregningskurs, der var gældende den 1. januar i det år, hvor denne fond og dette loft anvendes.

3. Den landbrugsomregningskurs, der skal anvendes til beregning af loftet over den finansielle støtte, jf. artikel 10, stk. 2, i forordning (EF) nr. 411/97, er den landbrugsomregningskurs, der var gældende den 1. januar i det år, hvor dette loft anvendes.

Artikel 3

(Interventioner/tilbagekøb)

1. Den udløsende begivenhed for den landbrugsomregningskurs, der gælder for den EF-tilbagekøbsgodtgørelse, der er fastsat i bilag V til forordning (EF) nr. 2200/96, er den første dag i den måned, hvor tilbagekøbet finder sted.

2. Den landbrugsomregningskurs, der gælder for de faste beløb, jf. artikel 15, stk. 2, i forordning (EF) nr. 659/97, er den landbrugsomregningskurs, der gælder den dag, hvor de pågældende produkter overtages hos den producentorganisation, der har foretaget tilbagekøbet, af det organ, som gennemfører en af de former for gratis uddeling, som omhandles i artikel 30, stk. 1, i forordning (EF) nr. 2200/96.

3. Den omregningskurs, der gælder for det faste beløb, der er fastsat i artikel 15a i forordning (EF) nr. 659/97, er den efter stk. 1 i nærværende artikel fastsatte landbrugsomregningskurs.

4. Den omregningskurs, der gælder for det maksimumsbeløb, der omhandles i artikel 16, stk. 1, i forordning (EF) nr. 659/97, og som er fastsat i bilag V, punkt 2, til samme forordning, er den efter stk. 1 i nærværende artikel fastsatte landbrugsomregningskurs.

Artikel 4

(Indgangsprisordning)

1. Med henblik på angivelsen af det faste beløb, der findes i artikel 2, stk. 3, i forordning (EF) nr. 3223/94, i en medlemsstats egen valuta er den udløsende begivenhed for landbrugsomregningskursen noteringsdagen for den repræsentative gennemsnitskurs, som beløbet vedrører.

2. Ved beregningen af den faste importværdi, der omhandles i artikel 4, stk. 1, i forordning (EF) nr. 3223/94, omregnes de repræsentative kurser til ecu ved anvendelse af den repræsentative markedskurs den dag, disse kurser vedrører.

3. Med henblik på anvendelsen af artikel 5, stk. 1, litra a), i forordning (EF) nr. 3223/94 skal der benyttes de omregningskurser, der var gældende den dag, hvor toldangivelsen blev antaget.

Artikel 5

(Eksportrestitution)

Artikel 9 i forordning (EØF) nr. 1068/93 anvendes for den eksportrestitution, der er fastsat i artikel 35, stk. 1, i forordning (EF) nr. 2200/96.

Artikel 6

(Støtte til hasselnøddesektoren)

Den udløsende begivenhed for den landbrugsomregningskurs, der gælder for støtten til hasselnøddesektoren, jf. artikel 55 i forordning (EF) nr. 2200/96, er den første dag i den måned, hvor den pågældende producentorganisation har overtaget produkterne i overensstemmelse med artikel 2, stk. 1, i forordning (EF) nr. 1474/97.

AFSNIT II

FORARBEJDEDE FRUGTER OG GRØNTSAGER

Artikel 7

(Produktionsstøtte for tomater, figner, blommer, pærer, ferskner og ananas)

1. Den udløsende begivenhed for den landbrugsomregningskurs, som gælder for den produktionsstøtte, der omhandles i artikel 2, stk. 1, i forordning (EF) nr. 2201/96, og for den minimumspris, der omhandles i samme forordnings artikel 2, stk. 2, er den første dag i den måned, hvor produkterne overtages af forarbejdningsvirksomheden, jf. artikel 14 i forordning (EF) nr. 504/97.

2. Den udløsende begivenhed for den landbrugsomregningskurs, som gælder for den produktionsstøtte for ananaskonserves, der omhandles i artikel 1 i forordning (EØF) nr. 525/77, samt for den minimumspris, der omhandles i artikel 3 i samme forordning, er den 1. maj for den første årlige høst og den 1. september for den anden årlige høst.

Artikel 8

(Støtten for tørrede druer og tørrede figner)

1. Bestemmelserne i artikel 11, stk. 1, i forordning (EØF) nr. 1068/93 anvendes for den hektarstøtte, der omhandles i artikel 7 i forordning (EF) nr. 2201/96.

2. Den udløsende begivenhed for den landbrugsomregningskurs, som gælder for den opkøbspris, der omhandles i artikel 9, stk. 2, i forordning (EF) nr. 2201/96, er den dag, hvor produkterne overtages af oplagringsorganet, jf. artikel 9, stk. 1, i samme forordning.

3. Den udløsende begivenhed for den landbrugsomregningskurs, som gælder for den oplagringsstøtte, der omhandles i artikel 9, stk. 4, i forordning (EF) nr. 2201/96, er den dag, for hvilken støtten ydes.

4. Den landbrugsomregningskurs, som gælder for det beløb i ecu der omhandles i artikel 7, stk. 2, i forordning (EØF) nr. 627/85, er den landbrugsomregningskurs, som var gældende den dag, der blev foretaget den fysiske lageropgørelse, som omhandles i samme artikels stk. 1.

5. Den udløsende begivenhed for den landbrugsomregningskurs, som gælder for salgspriserne på uforarbejdede tørrede druer og figner, som oplagringsorganerne ligger inde med, idet disse priser er fastsat forud i henhold til artikel 9, stk. 7, i forordning (EF) nr. 2201/96, er den dag, hvor køberen overtager produkterne, eller hvor betalingen er sket, såfremt denne er sket forinden.

6. Den udløsende begivenhed for den landbrugsomregningskurs, som gælder for de bud, der omhandles i artikel 13 i forordning (EØF) nr. 626/85, og for de minimumssalgspriser, der er fastsat i henhold til artikel 15 i samme forordning, er den sidste dag i fristen for indgivelse af bud, således som denne frist er fastsat i henhold til artikel 12 i samme forordning.

7. Den udløsende begivenhed for den landbrugsomregningskurs, som gælder for de sikkerheder i ecu, der omhandles i artikel 9, stk. 3, andet afsnit, og i artikel 9, stk. 7, andet afsnit, i forordning (EF) nr. 2201/96, er den dag, hvor buddet eller købsanmodningen indgives.

Artikel 9

(Støtte til sektoren for asparges bestemt til forarbejdning)

Den udløsende begivenhed for den landbrugsomregningskurs, som gælder for den midlertidige faste støtte for asparges bestemt til forarbejdning, der blev indført ved artikel 10, stk. 3, i forordning (EF) nr. 2201/96, er den 1. januar i det år, for hvilket denne støtte ydes.

Artikel 10

(Samhandel med tredjelande)

Artikel 9 i forordning (EØF) nr. 1068/93 anvendes for følgende:

- de minimumspriser og udligningsafgifter, der i henhold til artikel 13 i forordning (EF) nr. 2201/96 er fastsat for tørrede druer og visse forarbejdede kirsebær

- den eksportrestitution, der er fastsat i artikel 16 i samme forordning, og

- den eksportafgift, der er fastsat i artikel 20 i samme forordning.

AFSNIT III

CITRUSFRUGTER TIL FORARBEJDNING

Artikel 11

Den udløsende begivenhed for den landbrugsomregningskurs, som gælder for den støtte til producentorganisationerne, der er fastsat i artikel 3 i forordning (EF) nr. 2202/96, er den første dag i den måned, hvor produkterne er blevet leveret til forarbejdningsvirksomheden, jf. artikel 10, stk. 2, i forordning (EF) nr. 1169/97.

AFSNIT IV

ANDRE FORANSTALTNINGER

Artikel 12

(Nødder og johannesbrød)

Den udløsende begivenhed for den landbrugsomregningskurs, der hvert år skal anvendes til at foretage en omregning til national valuta af maksimumsbeløbet pr. ha, jf. artikel 2 i forordning (EØF) nr. 790/89, for støtten til forbedring af kvaliteten og fremme af afsætningen i sektoren for nødder og johannesbrød, er den 1. januar i den årlige referenceperiode, jf. artikel 19 i forordning (EØF) nr. 2159/89.

Artikel 13

(Hindbær bestemt til forarbejdning)

1. Den udløsende begivenhed for den landbrugsomregningskurs, som gælder for beløbet i ecu, jf. artikel 2, stk. 3, i forordning (EØF) nr. 1991/92, for den støtte til producentorganisationerne, som omhandles i nævnte artikel 2, stk. 2, er den første dag i det produktionsår, der følger efter datoen for den specifikke godkendelse af den pågældende organisation.

2. Den kurs, som anvendes ved omregningen hvert år til national valuta af det maksimumsbeløb, pr. hektar, der er fastsat i artikel 6, stk. 3, andet afsnit, i forordning (EØF) nr. 1991/92, er den landbrugsomregningskurs, der var gældende den første dag i det pågældende produktionsår.

Artikel 14

(Poseidom)

1. Den udløsende begivenhed for den landbrugsomregningskurs, som gælder for den støtte til forsyningen af det regionale marked, der er fastsat i artikel 13, stk. 1, i forordning (EØF) nr. 3763/91, er den første dag i den måned, hvor de pågældende produkter leveres, ifølge de bilag, der omhandles i artikel 10, stk. 2, i forordning (EF) nr. 489/97.

2. Den udløsende begivenhed for den landbrugsomregningskurs, som gælder for den støtte for vanilleproduktionen, der er fastsat i artikel 13, stk. 2, i forordning (EØF) nr. 3763/91, er den første dag i den måned, hvor produkterne overtages af den godkendte forarbejdningsvirksomhed, jf. artikel 6 i forordning (EF) nr. 489/97.

3. Den udløsende begivenhed for den landbrugsomregningskurs, som gælder for den støtte for produktionen af flygtige vegetabilske olier af geranium og vetiverrod, der er fastsat i artikel 13, stk. 3, i forordning (EØF) nr. 3763/91, er den første dag i den måned, hvor produkterne overtages af det godkendte lokale organ for indsamling og markedsføring, jf. artikel 7 i forordning (EF) nr. 489/97.

4. For så vidt angår fastsættelsen og udbetalingen af støtten i henhold til artikel 15, stk. 1, i forordning (EØF) nr. 3763/91 for markedsføring af visse landbrugsprodukter, som høstes i OD, er den udløsende begivenhed for landbrugsomregningskursen den første dag, hvor produkterne overtages af køberen. Hvis artikel 4 i forordning (EØF) nr. 1068/93 anvendes, benyttes den omregningskurs, der gælder for nævnte første dag.

Artikel 15

(Poseima)

1. Den udløsende begivenhed for den landbrugsomregningskurs, som gælder for den sikkerhed, der er fastsat i artikel 5, stk. 1, litra b), i forordning (EØF) nr. 2999/92, er den dag, hvor ansøgningen om støttelicensen indgives.

2. Den udløsende begivenhed for den landbrugsomregningskurs, som gælder for den støtte til initiativprogrammer, der omhandles i artikel 11 i forordning (EØF) nr. 1600/92, er den 1. januar i det år, hvor det pågældende initiativprogram er under gennemførelse.

3. For så vidt angår fastsættelsen og udbetalingen af den støtte til markedsføring af visse tropiske produkter, der er høstet på Azorerne og Madeira, jf. artikel 12, stk. 1, i forordning (EØF) nr. 1600/92, er den udløsende begivenhed for landbrugsomregningskursen den første dag, hvor produkterne overtages af køberen. Hvis artikel 4 i forordning (EØF) nr. 1068/93 anvendes, benyttes den omregningskurs, der gælder for nævnte første dag.

4. Den udløsende begivenhed for den landbrugsomregningskurs, som gælder for det ecu-beløb, der findes i artikel 13, stk. 1, i forordning (EØF) nr. 1600/92, er den sidste dato, hvor der kan indgives bud.

5. Den udløsende begivenhed for den landbrugsomregningskurs, som gælder for den støtte til produktionen af ananas, der omhandles i artikel 30 i forordning (EØF) nr. 1600/92, er den første dag i den pågældende høstperiode, jf. artikel 1 i forordning (EØF) nr. 3518/92.

Artikel 16

Poseican

1. Den udløsende begivenhed for den landbrugsomregningskurs, som gælder for den støtte til initiativprogrammer, der omhandles i artikel 15 i forordning (EØF) nr. 1601/92, er den 1. januar i det år, hvor det pågældende initiativprogram er under gennemførelse.

2. For så vidt angår fastsættelsen og udbetalingen af den støtte til markedsføring af visse tropiske produkter, der er høstet på De Kanariske Øer, jf. artikel 16, stk. 1, i forordning (EØF) nr. 1601/92, er den udløsende begivenhed for landbrugsomregningskursen den første dag, hvor produkterne overtages af køberen. Hvis artikel 4 i forordning (EØF) nr. 1068/93 anvendes, benyttes den omregningskurs, der gælder for nævnte første dag.

3. Den udløsende begivenhed for den landbrugsomregningskurs, som gælder for det ecu-beløb, der findes i artikel 17, stk. 1, i forordning (EØF) nr. 1601/92, er den sidste dato, hvor der kan indgives bud.

Artikel 17

(Sanering af produktionen af æbler, pærer, ferskner og nektariner)

Den udløsende begivenhed for den landbrugsomregningskurs, som gælder for den rydningspræmie, der er fastsat i artikel 1 i forordning (EF) nr. 2200/97, er den 1. januar i det år, hvor beslutningen om ydelsen af denne præmie træffes.

AFSNIT V

ALMINDELIGE OG AFSLUTTENDE BESTEMMELSER

Artikel 18

I denne forordning forstås der ved overtagelse af et parti påbegyndelsen af den faktiske levering heraf.

Artikel 19

Forordning (EØF) nr. 1445/93 ophæves.

Artikel 20

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. februar 1998.

På Kommissionens vegne

Franz FISCHLER

Medlem af Kommissionen

(1) EFT L 387 af 31. 12. 1992, s. 1.

(2) EFT L 22 af 31. 1. 1995, s. 1.

(3) EFT L 108 af 1. 5. 1993, s. 106.

(4) EFT L 188 af 27. 7. 1996, s. 22.

(5) EFT L 387 af 31. 12. 1992, s. 22.

(6) EFT L 297 af 21. 11. 1996, s. 1.

(7) EFT L 346 af 17. 12. 1997, s. 41.

(8) EFT L 297 af 21. 11. 1996, s. 29.

(9) EFT L 303 af 6. 11. 1997, s. 1.

(10) EFT L 142 af 12. 6. 1993, s. 27.

(11) EFT L 314 af 16. 12. 1993, s. 11.

(12) EFT L 62 af 4. 3. 1997, s. 16.

(13) EFT L 202 af 30. 7. 1997, s. 32.

(14) EFT L 62 af 4. 3. 1997, s. 9.

(15) EFT L 202 af 30. 7. 1997, s. 45.

(16) EFT L 100 af 17. 4. 1997, s. 22.

(17) EFT L 274 af 7. 10. 1997, s. 4.

(18) EFT L 337 af 24. 12. 1994, s. 66.

(19) EFT L 325 af 14. 12. 1996, s. 5.

(20) EFT L 302 af 19. 10. 1992, s. 1.

(21) EFT L 17 af 21. 1. 1997, s. 1.

(22) EFT L 200 af 29. 7. 1997, s. 23.

(23) EFT L 73 af 21. 3. 1977, s. 46.

(24) EFT L 163 af 22. 6. 1985, s. 12.

(25) EFT L 72 af 13. 3. 1985, s. 17.

(26) EFT L 185 af 4. 8. 1995, s. 19.

(27) EFT L 72 af 13. 3. 1985, s. 7.

(28) EFT L 196 af 24. 7. 1997, s. 62.

(29) EFT L 139 af 30. 5. 1997, s. 100.

(30) EFT L 297 af 21. 11. 1996, s. 49.

(31) EFT L 169 af 27. 6. 1997, s. 15.

(32) EFT L 118 af 20. 5. 1972, s. 1.

(33) EFT L 132 af 16. 6. 1995, s. 8.

(34) EFT L 207 af 19. 7. 1989, s. 19.

(35) EFT L 85 af 30. 3. 1989, s. 6.

(36) EFT L 260 af 23. 9. 1997, s. 9.

(37) EFT L 199 af 18. 7. 1992, s. 1.

(38) EFT L 356 af 24. 12. 1991, s. 1.

(39) EFT L 267 af 9. 11. 1995, s. 1.

(40) EFT L 76 af 18. 3. 1997, s. 6.

(41) EFT L 173 af 27. 6. 1992, s. 1.

(42) EFT L 320 af 11. 12. 1996, s. 1.

(43) EFT L 222 af 7. 8. 1992, s. 24.

(44) EFT L 301 af 17. 10. 1992, s. 7.

(45) EFT L 329 af 29. 11. 1997, s. 35.

(46) EFT L 355 af 5. 12. 1992, s. 21.

(47) EFT L 179 af 1. 7. 1992, s. 6.

(48) EFT L 238 af 23. 9. 1993, s. 24.

(49) EFT L 173 af 27. 6. 1992, s. 13.

(50) EFT L 217 af 31. 7. 1992, s. 56.

(51) EFT L 320 af 13. 12. 1994, s. 5.

(52) EFT L 173 af 1. 7. 1997, s. 90.

(53) EFT L 296 af 17. 11. 1994, s. 32.

(54) EFT L 304 af 29. 11. 1994, s. 18.

(55) EFT L 303 af 6. 11. 1997, s. 3.

(56) EFT L 341 af 12. 12. 1997, s. 3.